paragraph_text: Bio je mlađi sin kralja Huayne Capaca te Huáscarov brat i Atahualpin polubrat. Okrunjen je u velikoj svečanosti prema svim pravilima dvorskog ceremonijala, kako bi ga narod prihvatio kao istinski legitimnog vladara, što je Španjolcima omogućilo da kontrolom vladara imaju vlast i kontrolu nad čitavim carstvom. Krajem 1533. godine razbolio se od boginja i umro. Imao je više djece, no nasljedio ga je brat Manco Inca Yupanqui.